Kal ki é vontadi di Deus pa nos?
Kal ki é vontadi di Deus pa nos?
Deus krê pa nu vive na paraízu na Téra pa tudu ténpu na pas ku filisidadi.
Má bu pode pergunta: ‘Kel-li ta ben kontise mê?’ Bíblia ta fla ma sin i é Reinu di Deus ki ta ben faze-l. El ta fla tanbê ma se vontadi é pa tudu algen sabe di es Reinu i di kuzê ki el krê pa nos. — Salmo 37:11, 29; Isaías 9:7.
Deus krê kel ki é midjór pa nos.
Sima un bon pai krê kel ki é midjór pa se fidjus, nos Pai ki sta na Séu krê pa nu ser filís pa tudu ténpu. (Isaías 48:17, 18) Deus promete ma ken ‘ki faze se vontadi ta kontínua ta vive pa tudu ténpu’. — 1 João 2:17.
Deus krê pa nu anda na se kaminhu.
Bíblia ta fla ma Jeová, nos Kriador, krê inxina-nu pa nu anda na se kaminhu. (Isaías 2:2, 3) El pripara ô organiza ‘un povu pa se nómi’ ki ta djuda tudu algen na Téra konxe se vontadi. — Atus 15:14, Bíblia na Progrésu di Traduson pa Lingua Kabuverdianu (BPK).
Deus krê pa nu sta unidu na se adorason.
Adorason verdaderu di Jeová ka ta sipara ningen, el ta uni-s ku amor di verdadi. (João 13:35) Ken ki gósi sta ta inxina pesoas na mundu interu modi ki nu ta sirbi Deus tudu unidu? Nu ta konvida-u pa bu atxa respósta na es folhetu li.
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn